नेपालको बैंकिङ प्रणालीमा तरलता व्यवस्थापनको समस्या बेलाबेलामा चर्कने गरेको छ । बैंकहरूले आफूले जनताबाट उठाएको निक्षेप, प्रवाह गरेको कर्जा, राष्ट्र बैंकका राख्नु पर्ने अनिवार्य नगद मौज्दात (सीआरआर) र कायम राख्नु पर्ने वैधानिक तरलता अनुपात (सीआरआर)लगायतका व्यवस्थाहरूमा रकम छुट्याइ पुनः लगानी गर्न सकिने पुँजीलाई बैंकिङ भाषामा तरलता भन्ने गरिन्छ । बैंक तथा वित्तीय संस्थाहरू यतिखेर आफूसँग पर्याप्त तरलता हुँदा पनि लगानी गर्न नपाएर छट्पटिन थालेका छन् । केही विज्ञहरूले यस्तो किसिमको तरलता संकटलाई ‘मौसमी’ भनेर टिप्पणी गरे पनि त्यतिमात्र भनेर टार्न सकिने अवस्था छैन । किनकी यो निक्षेप संकलन र लगानीबीचको अन्तर झल्काउने एक मुख्य सूचक हो । यसले अर्थतन्त्रको गति पनि मापन गर्छ ।
